Poliittisten päättäjien niin EU:ssa kuin jäsenvaltioissakin olisi samalla silti varmistettava, että toimet eivät haittaa energian sisämarkkinoiden toimintaa, vaaranna työtä hiilestä irtautumiseksi ja energiatehokkuuden parantamiseksi eivätkä aiheuta energiateollisuuteen investointiepävarmuutta. Lisäksi toimista olisi päätettävä tiiviissä yhteistyössä asiaankuuluvien sidosryhmien, kuten työmarkkinaosapuolten, kanssa.

'Edellytämme vihreän kehityksen ohjelman ja energiaunionin tavoitteiden mukaisia lyhyen aikavälin ratkaisuja kohtuuhintaisemman, varmemman ja kestävämmän energian varmistamiseksi ja mittavia toimia vihreän energian tuotannon lisäämiseksi, toimitusten diversifioimiseksi ja kysynnän vähentämiseksi, jotta lisätään riippumattomuutta Venäjästä energian alalla', esittelijä Kattnig sanoi.

### Vähähiilisiin ratkaisuihin tehtävien investointien sujuvoittaminen

Korkeat energianhinnat tuottavat suuria voittoja monille öljy-yhtiöille sekä tietyille energiantoimittajille ja kauppiaille. Kansainvälinen energiajärjestö arvioi, että nämä niin sanotut satunnaiset voitot ovat EU:ssa vuonna 2022 arvoltaan noin 200 miljardia euroa, ja ehdottaa, että kyseiset voitot leikataan verojen avulla ja että ne jaetaan taloudellisena korvauksena uudelleen energiankuluttajille ja että niitä käytetään uusiutuvista lähteistä peräisin olevan energian tuotannon laajentamiseen ja tarvittavaan verkkoinfrastruktuuriin. Satunnaisten voittojen verotuksessa on kuitenkin käytettävä harkintaa: verot saattavat olla ongelmallisia ja lannistaa energiayhtiöitä tekemästä investointeja vähähiilisiin ratkaisuihin.

Esittelijä Mastantuono Mastantuono varoitti, että 'tilanne on erittäin vakava, ja meidän on aktivoitava kaikki käytettävissämme olevat energialähteet ja varmistettava, että jäsenvaltioiden välillä vallitsee suuri solidaarisuus ja luottamus, jotta pystytään turvaamaan energiansaanti kaikill e eurooppalaisille'.

### Kaikkien puhtaiden energialähteiden potentiaalin hyödyntäminen

Infrastruktuuria onkin pakko kehittää, jotta kyetään kattamaan vihreän kehityksen ohjelman tavoitteisiin kuuluvaan vihreään siirtymään ja myös kaasun lähteiden diversifiointiin liittyvät tarpeet, ja samalla on varmistettava energian virta jäsenvaltioiden välillä siirtoverkkojen kautta.

Energian toimitusvarmuus tarkoittaa myös monipuolista energiantuotantoa, jossa hyödynnetään kaikilta osin tuuli- ja aurinkovoiman lisäksi monia muita vähähiilisiä energialähteitä, jotka sopivat taloudellisesti ja ekologisesti energiajärjestelmään. Ennen kuin EU:n energialähteiden diversifiointi on saatu päätökseen, ETSK kannattaa sellaisten vakaiden ja kohtuuhintaisten energialähteiden käyttöä pragmaattisin perustein, jotka täyttävät vähähiilisyyden vaatimukset, ja kehottaa painokkaasti komissiota esittämään yksityiskohtaisen toimintasuunnitelman biokaasun tuotannon tehostamiseksi.

REPowerEU-suunnitelmaa käsittelevässä tiedonannossa ehdotetaan, että biometaanin tuotantoa tulisi nostaa 35 miljardiin kuutiometriin vuoteen 2030 mennessä. Esittelijä Tiainen korosti, että 'tämä tavoite on erittäin kunnianhimoinen ja tervetullut, mutta sen saavuttamiseksi tarvitaan konkreettisia toimenpiteitä ja kannustimia. Energian saatavuus, toimitusvarmuus ja

Rue Belliard/Belliardstraat 99 - 1040 Bruxelles/Brussel - BELGIQUE/BELGIË

P. +32 25469406 - F. +32 25469764

Sähköposti: press@eesc.europa.eu - Internet: www.eesc.europa.eu

Seuraa ETSK:ta verkossa: